SMERNICA STAROSTU OBCE
TOPOREC	
Číslo	

S M E R N I C A
 
Smernica, ktorou sa upravujú podmienky, postup a rozsah slobodného prístupu k informáciám v súlade so zákonom NR SR č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií), ďalej len „zákon“.

				
Rozdeľovník:

Vypracoval	Nová smernica/dodatok	Ruší smernicu/dodatok	
Meno a priezvisko:
PhDr. Jozef Potanko

Organizačný útvar/funkcia:

Obec Toporec	Platnosť:
15.05.2017	Účinnosť:
16.05.2017	
Podpis:

	Dátum:
15.05.2017	Počet strán:
1/8	
 
Obsah

1. Úvodné ustanovenia
2. Zásady pri poskytovaní informácií
3. Sprístupnenie informácií zverejnením
4. Sprístupnenie informácií na žiadosť
5. Nakladanie so žiadosťou
6. Opravné prostriedky
7. Obmedzenie prístupu k informáciám
8. Priestupok pri sprístupňovaní informácií
9. Úhrada nákladov
10. Osobitné ustanovenia o opakovanom použití informácií
11. Prílohy

1. Úvodné ustanovenia
Obec Toporec je v zmysle zákona povinná sprístupňovať informácie týkajúce sa jeho činnosti. Účelom smernice je zabezpečiť právo na slobodný prístup k informáciám z oblasti hospodárenia s verejnými prostriedkami, nakladania s majetkom štátu a k informáciám o obsahu, plnení a činnostiach vykonávaných na základe uzatvorených zmlúv, ktoré má k dispozícii a upraviť postupy zamestnancov obce Toporec pri poskytovaní informácií podľa zákona. Účelom smernice je súčasne určiť zásady pre dodržanie objektívnej a čo najširšej informovanosti o aktivitách a práci obce Toporec v oblasti komunikácie s verejnosťou a s médiami.
Táto smernica platí pre všetkých zamestnancov obce Toporec a s jej obsahom sa musí každý zamestnanec riadne oboznámiť. Za oboznámenie zamestnanca s touto smernicou zodpovedá jeho nadriadený.
Starosta obce Toporec rozhoduje o spôsobe a obsahu informácií, ktoré budú poskytnuté verejnosti alebo médiám, nie však v rozpore so zákonom. Každý zamestnanec je povinný oboznámiť nadriadeného o žiadosti o poskytnutie informácií pre verejnosť a médiá.
Obec Toporec je podľa zákona povinnou osobou na sprístupňovanie informácií. V mene obce Toporec a o obci Toporec môžu byť poskytované informácie len s vedomím starostu alebo ním poverených osôb.
2. Zásady pri poskytovaní informácií
2.1. Každý zamestnanec je povinný dbať na zákon č. 122/2013 Z. z. o ochrane osobných údajov.
2.2. Každý zamestnanec je povinný vopred prekonzultovať obsah informácií, ktoré chce poskytnúť verejnosti a médiám so svojim vedúcim a riadiť sa jeho pokynmi. Vedúci zodpovedá za obsah poskytnutých informácií a musí o poskytnutí informácií informovať Starostu alebo ním poverenú osobu. O uskutočnenom poskytnutí informácií podá vedúci krátku výstižnú správu na sekretariát Starostu. V správe uvedie tému, obsah, ako aj kontaktované médium. Vedúci útvaru má zároveň povinnosť podávať na sekretariát Starostu včas informáciu o rozhodnutiach a aktivitách, ktoré by bolo vhodné medializovať alebo inak zverejniť.
2.3. Osobné údaje, ktoré obec Toporec nie je povinná alebo nesmie zverejniť (jedná sa hlavne o podpisy dotknutých osôb alebo rodné čísla), je potrebné anonymizovať účinným spôsobom, ktorý neumožňuje ich spätné získanie.
2.4. Zamestnanec nemá právo poskytovať informácie, na ktorých poskytovanie nedostal od starostu obce Toporec právomoc alebo ktorých poskytovanie mu neukladá pracovná zmluva.
3. Sprístupnenie informácií zverejnením
3.1. Obec Toporec zverejňuje informácie podľa § 5 ods. 1 zákona č. 211 jedným z nasledovných spôsobov:
publikovaním v tlači,
vydaním na inom hmotnom nosiči dát, ktorý umožňuje zápis a uchovanie informácií,
vystavením na úradnej tabuli s možnosťou voľného prístupu,
sprístupnením prostredníctvom Internetu,
vystavením v sídle obce a v jeho budovách.
3.2. Povinne zverejniteľné informácie obsahujú:
a)	spôsob zriadenia obce Toporec, jeho právomoci a kompetencie a popis organizačnej štruktúry,
b)	miesto, čas a spôsob, akým možno získavať informácie; informácie o tom, kde možno podať žiadosť, návrh, podnet, sťažnosť alebo iné podanie,
c)	miesto, lehota a spôsob podania opravného prostriedku a možnosti súdneho preskúmania rozhodnutia obce, vrátane výslovného uvedenia požiadaviek, ktoré musia byť splnené,
d)	postup, ktorý musí obec dodržiavať pri vybavovaní všetkých žiadostí, návrhov a iných podaní, vrátane príslušných lehôt, ktoré je nutné dodržať,
e)	prehľad predpisov, pokynov, inštrukcií, výkladových stanovísk, podľa ktorých obec koná a rozhoduje alebo ktoré upravujú práva a povinnosti fyzických osôb a právnických osôb vo vzťahu k obci.
f)	sadzobník správnych poplatkov, ktoré obec Toporec vyberá za správne úkony a sadzobník úhrad za sprístupňovanie informácií,
g)	materiály programového, koncepčného a strategického charakteru,
h)	obsah objednávok, zmlúv a faktúr v zmysle § 5a a § 5b zákona č. 211 na obdobie min. 5 rokov a s vybielením osobných údajov, ktoré obsahujú najmä informácie o obstarávaní za finančné prostriedky z verejných zdrojov a informácie s nakladaním s majetkom štátu,
i)	označenie nehnuteľnej veci vrátane bytov a nebytových priestorov a hnuteľnej veci, ktorej nadobúdacia cena bola vyššia ako 20-násobok minimálnej mzdy vo vlastníctve štátu, ktorú obec previedla do vlastníctva alebo ktorá prešla do vlastníctva inej osoby, než orgánu verejnej moci, dátum prevodu alebo prechodu vlastníctva a právny titul, ako aj informácie o osobných údajoch a iných identifikačných údajoch osôb, ktoré nadobudli tento majetok do vlastníctva, a to na dobu minimálne jedného roka v rozsahu:
-	meno a priezvisko, názov alebo obchodné meno,
-	adresa pobytu alebo sídlo,
-	identifikačné číslo, ak ide o právnickú osobu alebo fyzickú osobu – podnikateľa.
3.3. Povinne zverejňovanie zmlúv a dodatkov, objednávok tovarov, služieb a faktúr na tovary a služby.
a)	Povinne zverejňovaná zmluva je písomná zmluva, ktorú uzatvára obec Toporec a ktorá obsahuje informáciu, ktorá sa získala za verejné prostriedky alebo sa týka používania verejných prostriedkov, nakladania s majetkom štátu na základe zákona.
b)	Ustanovenie povinne zverejňovanej zmluvy, ktoré obsahuje informáciu, ktorá sa podľa zákona nesprístupňuje, sa nezverejňuje. Povinne zverejňovanou zmluvou nie je:
1.	služobná zmluva,
2.	pracovná zmluva a dohoda o práci vykonávanej mimo pracovného pomeru,
3.	zmluva, týkajúca sa burzových obchodov a ich sprostredkovania,
4.	odplatná zmluva, týkajúca sa cenných papierov,
5.	zmluva uzavieraná v pôsobnosti Slovenskej informačnej služby a Vojenského spravodajstva,
6.	zmluva, ktorej účelom je zabezpečenie ochrany a bezpečnosti v miestach, kde sa vykonáva väzba alebo trest odňatia slobody,
7.	zmluva, ktorej účelom je zabezpečenie potrieb cudzích zastupiteľských úradov v Slovenskej republike a zabezpečenie činnosti zastupiteľských úradov Slovenskej republiky v zahraničí.
a)	Obec Toporec zverejňuje povinne zverejňovanú zmluvu na svojom webovom sídle a ak obec nemá webové sídlo, zverejňuje povinne zverejňovanú zmluvu bezodplatne v Obchodnom vestníku alebo na inom verejnom mieste na tento účel vymedzenom.
b)	4) Ak zmluva nie je zverejnená do siedmich dní odo dňa uzavretia alebo odo dňa doručenia súhlasu, ak sa na jej platnosť vyžaduje súhlas príslušného orgánu, môže účastník podať návrh na zverejnenie v Obchodnom vestníku.
c)	5) Povinné je zverejňovať na svojom webovom sídle objednávky tovarov a služieb do desiatich pracovných dní odo dňa ich vyhotovenia. To neplatí, ak objednávky súvisia s povinne zverejňovanou zmluvou.
d)	6) Obec Toporec zverejní na svojom webovom sídle faktúry za tovary a služby do desiatich pracovných dní odo dňa ich doručenia povinnej osobe, najneskôr však do 30 dní odo dňa ich zaplatenia. Vláda Slovenskej republiky môže nariadením ustanoviť objednávky tovarov a služieb a faktúry za tovary a služby, ktoré sa nezverejňujú, a to podľa ich hodnoty.
e)	V prípade, ak objednávka alebo faktúra obsahuje údaje, ktoré po zverejnení môžu spôsobiť poškodenie štátnych záujmov, verejných záujmov alebo právom chránených záujmov štátneho orgánu, a tým ujmu na záujmoch Slovenskej republiky alebo zapríčiniť poškodenie právom chránených záujmov právnickej osoby alebo fyzickej osoby, ktoré by mohlo byť nevýhodné pre záujmy Slovenskej republiky, objednávka a faktúra sa zverejňuje bez týchto údajov. V tomto smere treba dbať na ustanovenia zákona 122/2013 o ochrane osobných údajov.
f)	Všetci zamestnanci obce Toporec, ktorí sa zúčastňujú sprístupňovania informácií a povinného zverejňovania zmlúv a dodatkov k zmluvám, objednávok tovarov, služieb a faktúr na tovary a služby, sú zodpovední za ich pravdivé, úplné a včasné poskytnutie a zverejnenie na webovom sídle obce. Stránky obsahujúce osobné údaje alebo údaje, ktoré nepodliehajú sprístupneniu, treba zverejniť tak, aby sa tam tieto údaje nenachádzali, napr. ich vybielením.
3.4. Ostatné nariadenia k zverejneniu.
a)	Registre a zoznamy vedené obcou Toporec, u ktorých zákon nevylučuje verejnú prístupnosť (§ 6 ods. 3 zákona), sa zverejňujú na voľne prístupnej internetovej stránke. Za verejne prístupný sa považuje každý register a zoznam, ak to zákon nevylučuje, ktorý poskytuje informáciu o realizácii práva alebo povinnosti ustanovených zákonom. Zverejnenie osobných údajov nachádzajúcich sa v týchto registroch a zoznamoch nie je porušením zákona o ochrane osobných údajov v znení neskorších predpisov.
b)	Informácie sa poskytujú aj z neukončeného správneho konania. Pri ich sprístupňovaní dbajú odbory a iné organizačné útvary na ochranu informácií označených za štátne, služobné, bankové, daňové a obchodné tajomstvo, za skutočnosť podliehajúcu šifrovej ochrane informácií a na ochranu osobnosti.
c)	Ak obec Toporec žiadosti o poskytnutie informácie v zmysle zákona nevyhovie čo i  len z časti, je povinný o tom v zákonom stanovenej lehote vydať písomné rozhodnutie. Proti rozhodnutiu o odmietnutí požadovanej informácie možno podať v lehote 15 dní od doručenia rozhodnutia alebo márneho uplynutia lehoty na rozhodnutie odvolanie na adresu obce, ktorý rozhodnutie vydal. O odvolaní rozhoduje nadriadený povinnej osoby, ktorá vo veci rozhodla alebo mala rozhodnúť.
4. Sprístupnenie informácií na žiadosť
4. 1. Žiadosť o sprístupnenie informácií podáva fyzická alebo právnická osoba:
- písomne – na adrese: ...................................
- písomne – prostredníctvom faxu na tel. čísle: .............................,
- ústne, osobne alebo prostredníctvom telefónu v pracovných dňoch počas pracovnej doby (7.00 – 16.00 h) na úrade alebo tel. čísle: .................................
4.2. Nevidiacej alebo slabozrakej osobe bude informácia sprístupnená slepeckým písmom alebo zväčšeným typom písma. Pri podaní žiadosti takáto osoba predloží kópiu preukazu občana s ťažkým zdravotným postihnutím s červeným pásom, na ktorého zadnej strane je vyznačený druh zdravotného postihnutia „Nevidiaci – Blind“.
4.3. Žiadosť adresovaná obci Toporec, bez ohľadu na spôsob podania, musí obsahovať meno, priezvisko (u právnických osôb názov) a adresu žiadateľa, obsah informácie, ktorú žiada sprístupniť a požadovaný spôsob sprístupnenia informácie.
4.4. Pokiaľ žiadosť nemá náležitosti uvedené v bode 4.2., obec vyzve žiadateľa, aby v lehote nie kratšej ako 7 dní neúplnú žiadosť doplnil. Súčasne poučí žiadateľa o tom, ako treba doplnenie urobiť. Ak žiadateľ napriek výzve žiadosť nedoplní a informáciu nemožno pre tento nedostatok sprístupniť, obec žiadosť odloží.
4.5. Ak to žiadateľ požaduje, obec písomne potvrdí podanie žiadosti a oznámi žiadateľovi predpokladanú výšku úhrady za sprístupnenie informácie.
4.6. Obec Toporec vypracuje odpoveď v takej lehote, aby bola splnená lehota sprístupnenia informácie, ktorá je 8 pracovných dní, resp. 15 pracovných dní, ak sa sprístupňuje informácia nevidiacej osobe. Predĺženie lehoty sprístupnenia je možné len na dobu 8/15 dní, a to zo závažných dôvodov, ktorými sú:
a) vyhľadávanie a zber požadovaných informácií na inom mieste, ako je sídlo obce.
b) vyhľadávanie a zber väčšieho počtu oddelených alebo odlišných informácií požadovaných na sprístupnenie v jednej žiadosti,
c) preukázateľné technické problémy spojené s vyhľadávaním a sprístupňovaním informácie, o ktorých možno predpokladať, že ich bude možné odstrániť v rámci predĺženej lehoty.
O predĺžení lehoty treba žiadateľa informovať pred uplynutím riadnej lehoty sprístupnenia s uvedením dôvodov, ktoré viedli k predĺženiu lehoty.
4.7. Obec Toporec musí sprístupniť všetky informácie, ktoré má k dispozícii, predovšetkým informácie týkajúce sa hospodárenia s verejnými prostriedkami a nakladania s majetkom štátu. Túto povinnosť nemá iba v prípadoch a za podmienok uvedených v § 8 až 13 zákona.
4.8. Obec Toporec sprístupní na účely informovania verejnosti osobné údaje fyzickej osoby, ktoré sú spracúvané v informačnom systéme za podmienok ustanovených zákonom č. 122/2013 Z. z. o ochrane osobných údajov v znení neskorších predpisov o fyzickej osobe, ktorá je vedúcim zamestnancom vykonávajúcim práce vo verejnom záujme, ktorý sa zúčastňuje na procese rozhodovania o použití verejných prostriedkov v rozsahu:
1.	titul,
2.	meno,
3.	priezvisko,
4.	funkcia a deň ustanovenia alebo vymenovania do funkcie,
5.	pracovné zaradenie a deň začiatku výkonu pracovnej činnosti,
6.	miesto výkonu funkcie alebo pracovnej činnosti a orgán, v ktorom túto funkciu alebo činnosť vykonáva,
7.	mzda, plat alebo platové pomery a ďalšie finančné náležitosti priznané za výkon funkcie alebo za výkon pracovnej činnosti, ak sú uhrádzané zo štátneho rozpočtu alebo z iného verejného rozpočtu.
4.9. Ak má obecný úrad k požadovanej informácii zamietavé alebo obmedzujúce stanovisko alebo ak v ňom čiastočne obmedzuje prístup k informáciám, musí byť jeho stanovisko odôvodnené príslušnou právnou úpravou (odkazom na právny predpis, ktorý obmedzenie ukladá).
4.10. Obecný úrad vypracuje informáciu, ktorú sprístupní žiadateľovi ním požadovaným spôsobom. Ak informáciu nemožno sprístupniť spôsobom určeným žiadateľom, dohodne obec so žiadateľom iný spôsob sprístupnenia informácie.
4.11. Všetky žiadosti musia byť riadne zaevidované. Centrálna evidencia žiadostí obsahuje predovšetkým:
1.	dátum podania žiadosti,
2.	obsah žiadosti, formu podania (napr. písomne, ústne, faxom, elektronickou poštou)
3.	a navrhovaný spôsob sprístupnenia informácie,
4.	výsledok, formu a dátum vybavenia žiadosti (napr. poskytnutie informácie, v akej forme, výzva na doplnenie, rozhodnutie o neposkytnutí, neposkytnutie bez vydania rozhodnutia, odloženie veci, postúpenie inému orgánu),
5.	opravný prostriedok (dátum podania a výsledok vybavenia). 
Spis k žiadosti a jej vybaveniu sa ďalej spravuje ustanoveniami registratúrneho poriadku.
5. Nakladanie so žiadosťou
5.1. Ak bola žiadosť podaná v podateľni v stránkových dňoch a hodinách, podateľňa zabezpečí zaevidovanie žiadosti v centrálnej evidencii a bezodkladne postúpi na vybavenie vecne príslušnému odboru alebo inému organizačnému útvaru. Ak ide o ústnu žiadosť, po spísaní na formulári o prijatí ústnej žiadosti (príloha č. 1) zabezpečí jej zaevidovanie v centrálnej evidencii a žiadosť postúpi na vybavenie.
5.2. Ak nemá obec Toporec k dispozícii informácie požadované žiadateľom a súčasne má vedomosť o tom, kde možno tieto informácie získať, postúpi žiadosť do 5 dní odo dňa jej doručenia povinnej osobe, ktorá má požadované informácie k dispozícii. V opačnom prípade žiadosť odmietne rozhodnutím. Postúpenie žiadosti bezodkladne oznámi žiadateľovi. Povinná osoba musí zabezpečiť (napr. začiernením na kópii), aby nazretím do dokumentácie neboli porušené povinnosti o obmedzení prístupu k informáciám.
5.3. Ak obec Toporec má k dispozícii žiadateľom požadované informácie, tieto mu poskytne v rozsahu a spôsobom uvedeným v tejto smernici v zákonom stanovenej lehote. Súčasne urobí rozhodnutie zápisom v spise. Proti takémuto rozhodnutiu nemožno podať opravný prostriedok.
5.4. Ak obec Toporec žiadosti nevyhovie hoci len sčasti, vydá o tom v zákonom stanovenej lehote písomné rozhodnutie, ktoré bezodkladne odošle žiadateľovi. Kópiu rozhodnutia založí do spisu.
6. Opravné prostriedky
6.1. Proti rozhodnutiu obce Toporec o odmietnutí požadovanej informácie možno podať odvolanie v lehote 15 dní od doručenia rozhodnutia žiadateľovi alebo márneho uplynutia lehoty na rozhodnutie o žiadosti. Odvolanie je možné podať písomne na adrese: ....................................
6.2. Odvolanie musí obsahovať meno, priezvisko (u právnickej osoby názov) a adresu žiadateľa, popis, z čoho je možné badať porušenie zákona, čoho sa žiadateľ domáha a podpis žiadateľa.
6.3. Rozhodnutie o odmietnutí žiadosti možno preskúmať v súdnom konaní podľa osobitného zákona (Občiansky súdny poriadok).
7. Obmedzenie prístupu k informáciám
7.1. Obec Toporec odmietne poskytnutie informácií, ktorými disponuje, ak požadovaná informácia tvorí utajovanú skutočnosť podľa osobitného zákona alebo je predmetom bankového tajomstva alebo daňového tajomstva podľa osobitného zákona, ku ktorým žiadateľ nemá oprávnený prístup, obec ju nesprístupní s uvedením odkazu na príslušný právny predpis. Porušením alebo ohrozením bankového tajomstva nie je zverejnenie zmluvy podľa bodu 3.2. časť g) tejto smernice.
7.2. Obec Toporec obmedzí sprístupnenie informácií v zmysle § 8 až § 11 zákona č. 211 Z. z., ak sa požiadavka na sprístupnenie bude dotýkať ochrany utajovaných skutočností, ochrany osobnosti a osobných údajov, obchodného tajomstva, duševného vlastníctva alebo ďalších osobitných kategórií informácií daných zákonom.
7.3. Všetky obmedzenia práva na informácie sa realizujú tak, že obec Toporec sprístupní požadované informácie vrátane sprievodných po vylúčení tých informácií, pri ktorých to ustanovuje zákon. Sprievodnou informáciou je informácia, ktorá úzko súvisí s požadovanou informáciou, najmä informácia o jej existencii, pôvode, počte, dôvode odmietnutia sprístupniť informáciu, o dobe, počas ktorej odmietnutie sprístupnenia informácie trvá a kedy bude stav opätovne preskúmaný.
7.4. Obmedzenie prístupu k informáciám obce Toporec odôvodní odkazom na právny predpis, ktorý obmedzenie ukladá.
7.5. Sprístupnenie informácií podľa zákona č. 211 Z. z. a tejto smernice sa nepovažuje za porušenie povinnosti zachovávať mlčanlivosť podľa osobitného zákona.
8. Priestupok pri sprístupňovaní informácií
a)	Priestupku sa dopustí ten, kto:
1.	vedome vydá a zverejní nepravdivé alebo neúplné informácie,
2.	vydaním rozhodnutia alebo vydaním príkazu, alebo iným opatrením zapríčiní porušenie práva na sprístupnenie informácií,
3.	poruší inú povinnosť ustanovenú zákonom č. 211 Z. z.
b)	Za priestupok možno uložiť pokutu do 1 650,- € a zákaz činnosti až na dva roky. Porušenie uvedených povinností je služobným previnením alebo porušením pracovnej disciplíny.
c)	Kontrolu plnenia úloh vyplývajúcich zo zákona a z tejto smernice vykonáva Úrad vlády Slovenskej republiky (zákon NR SR č. 10/1996 Z. z. o kontrole v štátnej správe). Vnútornú kontrolu vykonáva kontrolór obce.
9. Úhrada nákladov
9.1. Informácie sa sprístupňujú bezplatne s výnimkou úhrady materiálnych nákladov spojených s poskytovaním informácií (zhotovenie kópií, zadováženie technických nosičov, odoslanie informácie žiadateľovi). Obec môže zaplatenie úhrady odpustiť.
9.2. Výška materiálnych nákladov vrátane možnosti odpustenia úhrady je obsiahnutá v Sadzobníku úhrad za poskytovanie informácií obcou Toporec. Sadzobník obsahuje aj informácie o spôsobe úhrady.
9.3. V prípade, že materiálne náklady spojené s poskytnutím informácie presiahnu čiastku 5,- EUR, môže obec podmieniť vydanie informácie zaplatením úhrady alebo zálohy podľa interných predpisov, ktoré však musia byť v súlade so zákonom. Zvýšené náklady v súvislosti so sprístupnením informácie v zmysle bodu 4.2. tejto smernice sa žiadateľovi nespoplatňujú.
10. Osobitné ustanovenia o opakovanom použití informácií
Opakovaným použitím informácií je použitie informácie, ktorú má OBEC TOPOREC k dispozícii, na podnikateľský účel alebo na nepodnikateľský účel odlišný od pôvodného účelu, na ktorý bola informácia vytvorená v rámci plnenia úloh obce. Opakované použitie informácií sa riadi § 21b až § 21k zákona 211 Z. z.
11. Prílohy
Príloha č. 1 Žiadosť o poskytnutie informácie, záznam o ústnej žiadosti.
Príloha č. 2 Potvrdenie o zverejnení zmluvy.
Príloha č. 3 Rozhodnutie o odmietnutí poskytnúť informáciu podľa zákona č. 211 Z. z. o slobodnom prístupe k informáciám.
 
Táto smernica nadobúda účinnosť dňom: ...............................

								________________________________
										Starosta obce

OBEC TOPOREC
Toporec 37, 086 06, Malcov

Žiadosť o poskytnutie informácie podľa zákona NR SR č. 211/2000 Z. z. o slobodnom prístupe k informáciám (zákon o slobode informácií), záznam o ústnej žiadosti.

Evidenčné číslo žiadosti: .....................				Dátum podania žiadosti: ......................
Forma podania žiadosti: ústne – písomne – faxom – e-mailom – telefonicky (zakrúžkujte formu)
Meno a priezvisko (názov alebo obchodné meno) žiadateľa: .......................................................................
Adresa žiadateľa: ..........................................................................................................................................
Obsah požadovaných informácií: .................................................................................................................
......................................................................................................................................................................
................................................................................. (pri nedostatku miesta píšte na druhú stranu tlačiva)
Navrhovaný spôsob poskytnutia: ústne – písomne – faxom – e-mailom – telefonicky (zakrúžkujte formu)
Telefónny kontakt: ...............................................
Faxový kontakt: ....................................................
E-mailova adresa: ................................................	Podpis žiadateľa ....................................................

Žiadosť prevzal dňa: ..........................			Žiadosť postúpená dňa: ........................................
Výsledok vybavenia žiadosti, dôvod nevybavenia, odmietnutia, požiadavka na doplnenie: ........................................................................................................................................................................
........................................................................................................................................................................
........................................................................................................................................................................
Lehota na doplnenie žiadosti: ................................
Forma vybavenia žiadosti:
Žiadosť vybavil: .......................................................	Dátum vybavenia žiadosti: ....................................
Poplatok ..........................€				Zaplatený – odpustený (zakrúžkujte formu)
Č. dokladu: ..................................			Zo dňa: ..............................
OBEC TOPOREC
Toporec 37, 086 06, Malcov

Potvrdenie o zverejnení zmluvy podľa zákona NR SR č. 211/2000 Z. z. o slobodnom prístupe k informáciám (zákon o slobode informácií).
 	
Týmto potvrdzujeme, že na webovom sídle OBCE TOPOREC (uveďte URL): .............................................................. 
inom mieste (uveďte miesto) .............................................................................................................................
bola v súlade s § 5a zákona č. 211/2000 Z. z. o slobodnom prístupe k informáciám v znení neskorších predpisov zverejnená dňa: ............................ 			pod interným číslom: ...................................
nasledovná zmluva (uveďte názov zmluvy): .......................................................................................................
Zmluvné strany: 
1. Názov/obchodné meno/meno a priezvisko: .................................................................................................. 
Sídlo/miesto podnikania/trvalý pobyt: .............................................................................................................. 
IČO (ak je pridelené): ...................................... 
2. Názov/obchodné meno/meno a priezvisko: ................................................................................................. 
Sídlo/miesto podnikania/trvalý pobyt: ............................................................................................................. 
IČO (ak je pridelené): ...................................... 
Predmet zmluvy: ..............................................................................................................................................
...........................................................................................................................................................................
Hodnota predmetu zmluvy: .................................,- EUR (ak možno hodnotu plnenia pri zverejňovaní určiť) 
Dátum a miesto uzatvorenia zmluvy: .............................................................................................................
Označenie nehnuteľnosti: o katastri nehnuteľností a o zápise vlastníckych a iných práv k nehnuteľnostiam v znení neskorších predpisov, ak sa zverejnila zmluva, ktorá na vznik, zmenu alebo zánik práva vyžaduje vklad do katastra nehnuteľností podľa § 28 zákona č. 162/1995 Z. z. o katastri nehnuteľností a o zápise 
vlastníckych a iných práv k nehnuteľnostiam v znení neskorších predpisov) ................................................... 

........................................................................................................................................................................... 
Vyhotovil: .......................................................
Telefón: ..........................................................		
V Toporci dňa: ........................				.....................................................................
								pečiatka a podpis povereného zamestnanca
OBEC TOPOREC
Toporec 37, 086 06, Malcov

Vydáva rozhodnutie o odmietnutí poskytnúť informáciu podľa zákona NR SR č. 211/2000 Z. z. o slobodnom prístupe k informáciám (zákon o slobode informácií).

Evidenčné číslo žiadosti: .....................				Dátum podania žiadosti: ......................
Forma podania žiadosti: ústne – písomne – faxom – e-mailom – telefonicky (zakrúžkujte formu)
Meno a priezvisko (názov alebo obchodné meno) žiadateľa: .......................................................................
Adresa žiadateľa: ..........................................................................................................................................
Obsah požadovaných informácií: .................................................................................................................
......................................................................................................................................................................
................................................................................. (pri nedostatku miesta píšte na druhú stranu tlačiva)
Dôvod odmietnutia vybavenia žiadosti, neposkytnutia informácií v zmysle zákona NR SR č. 211/2000 Z. z.: 
§ 8, Ochrana utajovaných skutočností: ..........................................................................................................
§ 9, Ochrana osobnosti a osobných údajov: ...................................................................................................
§ 10, Ochrana obchodného tajomstva: ..........................................................................................................
Ostatné dôvody odmietnutia: ........................................................................................................................
........................................................................................................................................................................
........................................................................................................................................................................
........................................................................................................................................................................
................................................................................... (pri nedostatku miesta píšte na druhú stranu tlačiva)
Poučenie: Proti tomuto rozhodnutiu možno podať v lehote 15 dní od jeho doručenia odvolanie v zmysle § 19 zákona č. 211/2000 Z. z. v znení neskorších predpisov. Odvolanie sa podáva obecnému úradu Toporec, ktorý vydal rozhodnutie, pričom o odvolaní proti rozhodnutiu obecného úradu rozhoduje starosta obce. Rozhodnutie možno preskúmať v súdnom konaní.

Rozhodol: .......................................................		Dátum rozhodnutia: ....................................
Č. dokladu: ..................................			Zo dňa: ..............................

V Toporci dňa: ........................				.....................................................................
								pečiatka a podpis povereného zamestnanca